РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 32

от заседание на Комисия ”Професионална квалификация и 
информационни технологии”,
проведено на 05.10.2016 г.

Днес, 05.10.2016 г. /сряда/ от 17,00 часа се проведе заседание на комисия “Професионална квалификация и информационни технологии”, в състав:

          ПРЕДСЕДАТЕЛ: Румен Георгиев 
                   ЧЛЕНОВЕ:  Даниела Костова	          
Елка Атанасова 
	Юлиана Колева 
         Галина Карагьозова 
         Мария Кузманова - отсъства
	
На заседанието присъстваха експертните сътрудници към комисията: инж. Валери Михайлов – директор дирекция „ИТСС“, АВСС и Юлиана Стойнева – младши експерт – юрисконсулт, отдел „ЮОДКВСС“, дирекция „Правна“, АВСС.

1.ОТНОСНО: Определяне на ръководител и състав на работните групи по изготвянето на проекти на Правила по въпросите, посочени в чл. 360е, ал.1 от ЗСВ и на Наредба по чл. 360т от ЗСВ за воденето, съхраняването и достъпа до регистъра на актовете на съдилищата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1.	ОПРЕДЕЛЯ Елка Атанасова – член на Висшия съдебен съвет за ръководител на работните групи по изготвянето на проекти на Правила по въпросите, посочени в чл. 360е, ал.1 от ЗСВ и на Наредба по чл. 360т от ЗСВ за воденето, съхраняването и достъпа до регистъра на актовете на съдилищата. 
1.2.	ВКЛЮЧВА Галина Карагьозова - член на Висшия съдебен съвет в състава на работните групи.
1.3.	УТВЪРЖДАВА поименния състав на работните групи с участието на членове и експерти от Висшия съдебен съвет, представители на ВКС, ВАС, Прокуратура на РБ и МП, експерти от районни и окръжни съдилища и външни експерти.
1.4.	Първото заседание на работните групи да се проведе на 11.10.2016 г. от 15 ч. в сградата на ВСС. 
1.5.	Да се изпрати запитване до комисия „Бюджет и финанси“ за възможността на поканените за участие външни експерти да се предвиди възнаграждение.

2.ОТНОСНО: Запитване от председателя на Районен съд гр. Червен бряг относно приложението на разпоредбата на чл. 166, ал.2 от ЗСВ.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1. Въпросът, поставен от председателя на Районен съд гр. Червен бряг е уреден в Закона за съдебната власт и в Правилата за случайното разпределение.
2.2. ИЗПРАЩА решението по т. 2.1 на председателя на Районен съд гр. Червен бряг, по компетентност.

3.ОТНОСНО: Писмо от Министерство на правосъдието с приложена заповед относно създаването на междуведомствена работна група по подготовката, участието в преговорите и изпълнението на националните ангажименти в областта на електронното правосъдие на ниво Европейски съюз.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

3.1. ПРИЕМА за сведение заповед на министъра на правосъдието относно създаването на междуведомствена работна група по подготовката, участието в преговорите и изпълнението на националните ангажименти в областта на електронното правосъдие на ниво Европейски съюз.

4.ОТНОСНО: Писмо с вх. № 94-00-760/28.09.2016 г. относно обмен на документи по електронен път.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

4.1. УКАЗВА на председателя на Административен съд София – град да възстанови възможността за електронна комуникация на гражданите с АССГ, при спазване на изискванията за информационна сигурност. 

5.ОТНОСНО: Писмо от Съюза на юристите в България и Апис Европа АД във връзка с предстоящия конкурс по програма „Правосъдие“ на Европейския съюз и внедряване на Европейския идентификатор за съдебна практика ECLI в българската съдебна практика.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. ПРИЕМА предложението от Съюза на юристите в България и Апис Европа АД за провеждане на съвместна среща по повдигнатите в писмото въпроси.

6.ОТНОСНО: Провеждане на експериментално електронно дистанционно гласуване за избор на членове на Висшия съдебен съвет, съгласно § 78 от ПЗР от ЗСВ.

В изпълнение на § 78, ал. 2 от ПЗР от ЗСВ
 
КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

6.1. Да се внесе в Пленума на ВСС следният проект на решение:

Комисия „Професионална квалификация и информационни технологии“ предлага на Пленума на Висшия съдебен съвет да приеме следното решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

1. Експериментално електронно дистанционно гласуване, съобразно приетите правила по чл. 29б, ал. 1 от ЗСВ, да се проведе на 16 и 17 ноември 2016 г., по едно и също време в три отделни и независими процедури за избор на съдии, прокурори и следователи.
2. Експерименталният избор да се проведе по списък на „кандидати“, съставен от имената на изборните членове на ВСС от 6 – ти и 7 – ми състав, с изключение на тези, които откажат.
3. В системата за електронно дистанционно гласуване да се въведат имената и необходимата допълнителна информация на всички магистрати, съгласно заетия към 01.11.2016 г. щат, при спазване на изискванията на Закона за защита на личните данни.
4. По време на тестовете да се извърши оценка на системата по отношение гарантирането на тайната на гласуването и свободното волеизявление от вътрешни за системата специалисти и от поканени за участие външни експерти, за което да се предвиди възнаграждение.

Предложението да се внесе като редовна точка от дневния ред за заседанието на Пленума на ВСС на 13.10.2016 г. 

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ